  Майя Бывальцева Пичи Пурга ёросысь «Восход» гурт возёсын юосты араны потӥзы. Со сярысь ёрос администрацилэн «ВКонтакте» мерлыко вотэсысь огиназ ивортӥзы. Удмуртиысь гурт возёсъя но сиён-юонъя министерствоын чакламзыя, тросэз гурт возёсъёс, нырысь ик лымшор ёросъёсысь, юосты утялтон борды вуоно арня пумын кутскозы Удысэтлэн пресс-службаез ивортэмъя, 15-тӥ пӧсьтолэзьлы элькунъя 82 процентэз ю тысь утялтон комбайнъёс ужаны дасесь. 90 процентлэсь уноез техниказы Вавож, Кизнер, Юкаменск, Ува, Пичи Пурга но Кез ёросъёсын дасямын. Таяз арын юосты араны 833 машинаос потозы. Гурт возёсъёс 13 выль комбайнъёс басьтӥзы (кылем арын - вить). Ю тысез сузян но куасьтон огъетъёс 73 процентлы дась (кылем арын та дырлы 32 процент вал). Тегъёс: Удмуртия гуртвозёс ПичиПурга бусыужъёс ютысь  